wickkiey/tamil-wikipedia-chunked huggingface dataset:
# சர்வதேச தரவரிசை பட்டியல்கள்

## வகைகள்

### தொழில்

- மின் உற்பத்தி அடிப்படையில் நாடுகளின் பட்டியல்
- புதுப்பிக்கத்தக்க மூலங்களில் இருந்து மின்சாரம் உற்பத்தி செய்யும் நாடுகளின் பட்டியல்
- யுரேனிய உற்பத்தி அடிப்படையில் நாடுகளின் பட்டியல்
- பிளாட்டினம் உற்பத்தி செய்யும் நாடுகளின் பட்டியல்
- தங்கம் உற்பத்தி செய்யும் நாடுகளின் பட்டியல்
- வெள்ளி உற்பத்தி செய்யும் நாடுகளின் பட்டியல்
- செப்பு உற்பத்தி செய்யும் நாடுகளின் பட்டியல்
- எஃகு உற்பத்தி அடிப்படையில் நாடுகளின் பட்டியல்
- அலுமினிய உற்பத்தி அடிப்படையில் நாடுகளின் பட்டியல்
- இலித்தியம் உற்பத்தி அடிப்படையில் நாடுகளின் பட்டியல்
- பல்லேடியம் உற்பத்தி அடிப்படையில் நாடுகளின் பட்டியல்
- மாங்கனீசு உற்பத்தி அடிப்படையில் நாடுகளின் பட்டியல்
- மெக்னீசியம் உற்பத்தி செய்யும் நாடுகளின் பட்டியல்
- வெள்ளீய உற்பத்தி அடிப்படையில் நாடுகளின் பட்டியல்
- துத்தநாக உற்பத்தி செய்யும் நாடுகளின் பட்டியல்
- உப்பு உற்பத்தியின் அடிப்படையில் நாடுகளின் பட்டியல்
- சிலிக்கான் உற்பத்தி செய்யும் நாடுகளின் பட்டியல்
- கனிம உற்பத்தி அடிப்படையில் நாடுகளின் பட்டியல்கள்
- எண்ணெய் உற்பத்தி அடிப்படையில் நாடுகளின் பட்டியல்
- இயற்கை எரிவாயு உற்பத்தி நாடுகளின் பட்டியல்
- நிலக்கரி உற்பத்தி அடிப்படையில் நாடுகளின் பட்டியல்
- பாக்சைட் உற்பத்தி செய்யும் நாடுகளின் பட்டியல்
- சிமெண்ட் உற்பத்தி அடிப்படையில் நாடுகளின் பட்டியல்
- மது தயாரிக்கும் நாடுகளின் பட்டியல்
# சர்வதேச தரவரிசை பட்டியல்கள்

## வகைகள்

### கையிருப்பு

- யுரேனிய இருப்பு அடிப்படையில் நாடுகளின் பட்டியல்
- உறுதிப்படுத்தப்பட்ட எண்ணெய் வள இருப்புகள் அடிப்படையில் நாடுகளின் பட்டியல்
# சர்வதேச தரவரிசை பட்டியல்கள்

## வகைகள்

### ஏற்றுமதி

- நிகர ஏற்றுமதி அடிப்படையில் நாடுகளின் பட்டியல்
- தலைவிகித ஏற்றுமதி அடிப்படையில் நாடுகளின் பட்டியல்
- அலுமினிய ஏற்றுமதிகள் அடிப்படையில் நாடுகளின் பட்டியல்
- இயற்கை எரிவாயு ஏற்றுமதி அடிப்படையில் நாடுகளின் பட்டியல்
- நிகர எண்ணெய் ஏற்றுமதி அடிப்படையில் நாடுகளின் பட்டியல்
- எண்ணெய் ஏற்றுமதி அடிப்படையில் நாடுகளின் பட்டியல்
- சுத்திகரிக்கப்பட்ட பெட்ரோல் ஏற்றுமதி அடிப்படையில் நாடுகளின் பட்டியல்
- தங்க ஏற்றுமதி அடிப்படையில் நாடுகளின் பட்டியல்
- செம்பு ஏற்றுமதி அடிப்படையில் நாடுகளின் பட்டியல்
- இரும்பு தாது ஏற்றுமதி அடிப்படையில் நாடுகளின் பட்டியல்
- வைர ஏற்றுமதி அடிப்படையில் நாடுகளின் பட்டியல்
- கப்பல் ஏற்றுமதி அடிப்படையில் நாடுகளின் பட்டியல்
- மின்சார ஏற்றுமதி அடிப்படையில் நாடுகளின் பட்டியல்
- தானுந்து ஏற்றுமதி அடிப்படையில் நாடுகளின் பட்டியல்
- சுமையுந்து ஏற்றுமதி அடிப்படையில் நாடுகளின் பட்டியல்
- கப்பல் ஏற்றுமதிகள் அடிப்படையில் நாடுகளின் பட்டியல்
- வாகனக் உதிரிப்பாக ஏற்றுமதி அடிப்படையில் நாடுகளின் பட்டியல்
- விமானக் உதிரிப்பாக ஏற்றுமதி அடிப்படையில் நாடுகளின் பட்டியல்
- விமானம் மற்றும் விண்கல ஏற்றுமதி அடிப்படையில் நாடுகளின் பட்டியல்
- இயந்திர ஏற்றுமதி அடிப்படையில் நாடுகளின் பட்டியல்
- வளிமச் சுழலி ஏற்றுமதி அடிப்படையில் நாடுகளின் பட்டியல்
- கணினி ஏற்றுமதி அடிப்படையில் நாடுகளின் பட்டியல்
- தொகுசுற்று ஏற்றுமதி அடிப்படையில் நாடுகளின் பட்டியல்
- தொலைபேசி ஏற்றுமதி அடிப்படையில் நாடுகளின் பட்டியல்
- தொலைத் தொடர்பு சாதனங்களின் ஏற்றுமதி அடிப்படையில் நாடுகளின் பட்டியல்
- மருந்து ஏற்றுமதி அடிப்படையில் நாடுகளின் பட்டியல்
- மக்காச்சோளம் ஏற்றுமதி அடிப்படையில் நாடுகளின் பட்டியல்
- கோதுமை ஏற்றுமதி அடிப்படையில் நாடுகளின் பட்டியல்
- காபி ஏற்றுமதி அடிப்படையில் நாடுகளின் பட்டியல்
- பருத்தி ஏற்றுமதி அடிப்படையில் நாடுகளின் பட்டியல்
# சர்வதேச தரவரிசை பட்டியல்கள்

## வகைகள்

### நுகர்வு

- இறைச்சி நுகர்வு அடிப்படையில் நாடுகளின் பட்டியல்
- தனிநபர் பீயர் நுகர்வு அடிப்படையில் நாடுகளின் பட்டியல்
- தனிநபர் பால் நுகர்வு அடிப்படையில் நாடுகளின் பட்டியல்
- இயற்கை எரிவாயு நுகர்வு அடிப்படையில் நாடுகளின் பட்டியல்
- மின்சார நுகர்வு அடிப்படையில் நாடுகளின் பட்டியல்
- பெட்ரோலிய எண்ணெய் நுகர்வு அடிப்படையில் நாடுகளின் பட்டியல்
- வருடாந்தர கஞ்சா பாவனை அடிப்படையில் நாடுகளின் பட்டியல்
- அபின் பாவனை அடிப்படையில் நாடுகளின் பட்டியல்
- கோகோயின் பயன்பாடு அடிப்படையில் நாடுகளின் பட்டியல்
# எதிர்மின்னி நகர் விளைவு

**எதிர்மின்னி நகர் விளைவு** (Electromeric effect) என்பது நிறைவுறா சேர்மங்களில் (>C=C<, >C=O போன்றவற்றைப் பெற்றுள்ள சேர்மங்களில்) தாக்கும் வினைபொருள் முன்னிலையில் நடைபெறும் ஒரு தற்காலிக விளைவாகும். இந்த விளைவில், பகிர்ந்து கொள்ளப்பட்ட எதிர்மின்னி இணையானது முழுமையாக இடம் பெயர்கிறது. தாக்கும் வினைபொருள் இருக்கும் வரை மட்டுமே இந்த விளைவானது இருக்கும். தாக்கும் வினைபொருள் காரணியானது விலக்கிக் கொள்ளப்பட்டவுடன் மூலக்கூறானது தனது பழைய நிலையினை அடைந்து விடும்.
# எதிர்மின்னி நகர் விளைவு

## விளக்கம்

கருக்கவர் பொருளானது, கார்போனைல் சேர்மத்தை அணுகும் போது கார்பன் மற்றும் ஆக்சிசன் அணுக்களுக்கிடையே காணப்படும் எதிர்மின்னிகள் அக்கணத்தில் அதிக எதிர்மின்னி கவர் தன்மை உடைய ஆக்சிசன் அணுவிற்கு மாற்றப்படுகிறது. இதன் காரணமாக, கார்பன் அணுவானது எதிர்மின்னி பற்றாக்குறை தன்மை உடையதாக மாறுகிறது. எனவே, உள்வரும் கருக்கவர் பொருளானது கார்போனைல் கார்பனுடன் புதிய பிணைப்பை ஏற்படுத்திக் கொள்வதற்கான சாதகமான சூழல் உருவாகிறது. மாறாக, H<sup>+</sup> போன்ற π எதிர்மின்னி கவர்பொருளானது ஆல்க்கீனை அணுகும் போது, எதிர்மின்னிகள் அந்த நேரத்தில் எதிர்மின்னி கவர்பொருளுக்கு மாற்றப்பட்டு கார்பனுக்கும், ஐதரசனுக்கும் புதிய பிணைப்பு ஏற்படுகிறது. இதன் விளைவாக, மற்றொரு கார்பன் அணுவானது நேர்மின்சுமையடைகிறது.
# கொத்துப்பேரி உற்பத்தி அடிப்படையில் நாடுகளின் பட்டியல்

இது 2016 ஆம் ஆண்டு தரவின் அடிப்படையில் உள்ள **கொத்துப்பேரி உற்பத்தி அடிப்படையில் நாடுகளின் பட்டியல்** ஆகும்.
# கொத்துப்பேரி உற்பத்தி அடிப்படையில் நாடுகளின் பட்டியல்

## >100,000 டன்

| தரம் | நாடு/ பிரதேசம் | உற்பத்தி
(டன்) |
| --- | --- | --- |
| 1 | 6,663,165 |  |
| — | 1,474,983 |  |
| 2 | 512,975 |  |
| 3 | 463,115 |  |
| 4 | 392,537 |  |
| 5 | 297,589 |  |
| 6 | 294,873 |  |
| 7 | 269,113 |  |
| 8 | 261,903 |  |
| 9 | 222,020 |  |
| 10 | 220,729 |  |
| 11 | 211,269 |  |
| 12 | 178,320 |  |
| 13 | 164,602 |  |
| 14 | 156,084 |  |
| 15 | 134,103 |  |
| 16 | 131,579 |  |
| 17 | 123,577 |  |
| 18 | 109,503 |  |
| 19 | 102,588 |  |
# கொத்துப்பேரி உற்பத்தி அடிப்படையில் நாடுகளின் பட்டியல்

## 10,000–100,000 டன்

| தரம் | நாடு/ பிரதேசம் | உற்பத்தி
(டன்) |
| --- | --- | --- |
| 20 | 99,716 |  |
| 21 | 81,463 |  |
| 22 | 77,931 |  |
| 23 | 74,246 |  |
| 24 | 55,628 |  |
| 25 | 52,155 |  |
| 26 | 51,606 |  |
| 27 | 48,630 |  |
| 28 | 40,180 |  |
| 29 | 38,021 |  |
| 30 | 37,783 |  |
| 31 | 33,684 |  |
| 32 | 30,599 |  |
| 33 | 28,793 |  |
| 34 | 26,067 |  |
| 35 | 23,808 |  |
| 36 | 23,000 |  |
| 37 | 22,228 |  |
| 38 | 19,500 |  |
| 39 | 18,504 |  |
| 40 | 17,992 |  |
| 41 | 15,684 |  |
| 42 | 15,500 |  |
| 43 | 14,676 |  |
| 44 | 14,189 |  |
| 45 | 12,977 |  |
| 46 | 12,247 |  |
| 47 | 11,083 |  |
| 48 | 10,563 |  |
# கொத்துப்பேரி உற்பத்தி அடிப்படையில் நாடுகளின் பட்டியல்

## 1,000–10,000 டன்

| தரம் | நாடு/ பிரதேசம் | உற்பத்தி
(டன்) |
| --- | --- | --- |
| 49 | 9,420 |  |
| 50 | 9,200 |  |
| 51 | 9,031 |  |
| 52 | 8,903 |  |
| 53 | 8,827 |  |
| 54 | 8,500 |  |
| 55 | 7,783 |  |
| 56 | 7,051 |  |
| 57 | 6,782 |  |
| 58 | 5,998 |  |
| 59 | 5,573 |  |
| 60 | 5,410 |  |
| 61 | 4,682 |  |
| 62 | 4,078 |  |
| 63 | 3,421 |  |
| 64 | 3,267 |  |
| 65 | 2,989 |  |
| 66 | 2,579 |  |
| 67 | 2,239 |  |
| 68 | 1,952 |  |
| 69 | 1,913 |  |
| 70 | 1,842 |  |
| 71 | 1,822 |  |
| 72 | 1,640 |  |
| 73 | 1,321 |  |
| 74 | 1,259 |  |
# கொத்துப்பேரி உற்பத்தி அடிப்படையில் நாடுகளின் பட்டியல்

## <1,000 டன்

| தரம் | நாடு/ பிரதேசம் | உற்பத்தி
(டன்) |
| --- | --- | --- |
| 75 | 868 |  |
| 76 | 812 |  |
| 77 | 759 |  |
| 78 | 618 |  |
| 79 | 494 |  |
| 80 | 420 |  |
| 81 | 330 |  |
| 82 | 254 |  |
| 83 | 210 |  |
| 84 | 200 |  |
| 85 | 139 |  |
| 86 | 104 |  |
| 87 | 12 |  |
# பத்மாநாபன் கோபாலன்

**பத்மாநாபன் கோபாலன்**, (**Padnabhan Gopalan**) 2019-ஆம் ஆண்டிற்கான காமன்வெல்த் நிறுவனம், இவரை ஆசிய மண்டலத்திற்கான சிறந்த இளைஞராக தேர்வு செய்து, 14 மார்ச் 2019 அன்று இலண்டனில் நடைபெற்ற விழாவில், இவருக்கு சான்றிதழ் மற்றும் 3,000 பவுண்டு வழங்கி சிறப்பித்துள்ளது.  
வறுமை, பாலின சமத்துவம், மனித உரிமைகள், தூய நீர், கல்வி, சுகாதாரம் மற்றும் பருவநிலை மாற்றம் போன்வற்றில் நீடித்து நிலைக்கும் வளர்ச்சி இலக்குகளை கொண்டு செயல்பட்டு, சமூகத்தில் குறிப்பிடத்தக்க மாற்றத்தை ஏற்படுத்தும் 15 - 29 வயது இளைஞர்களுக்கு இந்த விருது ஆண்டுதோறும் வழங்கப்படுகிறது.  
ஆசியா, பசிபிக், கரீபியன், அமெரிக்கா, ஐரோப்பா மற்றும் ஆப்பிரிக்கா ஆகிய பிராந்தியங்களை சேர்ந்த 15-29 வயதிற்குட்பட்ட இளைஞர்களில், பிராந்தியத்திற்கு ஒருவருக்கு ஆண்டுதோறும் சிறந்த இளைஞர் விருதினை காமன்வெல்த் அமைப்பு வழங்கி வருகிறது.
# பத்மாநாபன் கோபாலன்

## பத்மநாபன் கோபாலனின் தன்னார்வத் தொண்டு

தமிழ்நாட்டின் சேலத்தில் பிறந்து கோயம்புத்தூரில் பொறியியல் படிப்பு முடித்த 25 வயது இளஞர். இவர் அக்டோபர் 2015-ஆம் ஆண்டில் உணவு பொருள் வீணாக்குவது குறித்த விழிப்புணர்வை ஏற்படுத்த **பசியில்லாத இந்தியா** எனும் (**நோ ஃபுட் வேஸ்ட்**) எனும் தன்னார்வ தொண்டு நிறுவனத்தை நிறுவினார். விழாக்கள் மற்றும் விருந்துகளில் மீதமான உணவுப் பொருள்களை பெற்றுக் கொண்டு, உணவின்றி பசித்திருப்பவர்களுக்கு வழங்க உதவியாக திறன்பேசி செயலியை உருவாக்கினார். தற்போது மீதமான உணவை அளிப்பவர்களையும், பசியால் வாடுபவர்களையும் இணைக்கும் திறன்பேசி செயலியை மதுரை நீங்கலாக தமிழகத்தின் மற்ற அனைத்து மாநகரங்களையும் சேர்ந்த 12,000 மேற்பட்டோர் பயன்படுத்தி வருகின்றனர்.
# தயா (பாடகர்)

**தயா** (Daya) என்கிற *கிரேஸ் மார்ட்டின் தாண்டன்* 1998 அக்டோபர் 24இல் *பென்சில்வேனியா*, *மவுண்ட் லெபனானில்* பிறந்த ஒரு அமெரிக்க பாடகர் ஆவார். இவர், *ஆர்ட்பீட் இசட் என்டெர்டெயின்மென்ட்* மற்றும் *ரெட் டிஸ்டிரிபியூசன்* போன்ற நிறுவனங்களுடன் ஒப்பந்தம் செய்து, "எக்ஸ்டென்டட் ப்ளே தயா" என்கிற பெயரில் தனது இசைத் தொகுப்பினை செப்டம்பர் 4, 2015இல் வெளியிட்டார். இதில் "பில்போர்டு ஹா* 100ல் 23வது இடத்தைப் பிடித்த "ஹைட் அவே" பாடலும் அடங்கும். அக்டோபர் 7, 2016 அன்று அவர் அறிமுகமான *"சிட் ஸ்டில், லுக் ப்ரட்டி''" இசைத் தொகுப்பினை வெளியிட்டார்.
# தயா (பாடகர்)

## ஆரம்ப வாழ்க்கை

தயா, *பிட்ஸ்பர்க்* நகரில் பிறந்தார் மற்றும் *பென்சில்வேனியா*விலுள்ள *மவுண்ட் லெபனானின்* புறநகர் பகுதியில் வளர்ந்தார். அவரின் தந்தைவழி தாத்தா ஒரு இந்திய அமெரிக்கர் ஆவார். ஒரு பஞ்சாபியரான இவரின் தாத்தா, இந்தியாவிலிருந்து, அமெரிக்காவில் குடியேறினார். இவருக்கு, *ரேச்சல்*, *மரியானா*, *சீலியா* மற்றும் *ஏவரி* என்ற நான்கு சகோதரிகள் உள்ளனர். இவருடைய பெயரான தயா என்கிற சமஸ்கிருத சொல்லிற்கு, "கருணை" அல்லது "இரக்கம்" எனப் பொருள்படும். இவர், ஆரம்பக் கல்வியை செயின்ட் பெர்னார்ட் பள்ளியில் கற்றார். பின்னர் அவர் *மவுண்ட். லெபனான்* உயர்நிலை பள்ளியில், பட்டம் பெற்றார். தன் 3வது வயதில், பியானோவைக் கற்றுக் கொள்ளத் தொடங்கினார், தனது பதினோராவது வயதில் *ஜாஸ் பியானோ*வு கற்றுக்கொள்ளாத் துவங்கினார். அதே சமயத்தில் உகுலெலெ, *சாக்ஸபோன்,* மற்றும் புல்லாங்குழல் வாசிக்கக் கற்றுக் கொண்டார். உயர்நிலைப் பள்ளியில் படிக்கும்போது, தயா, *இன்டர்லோச்சென் ஆர்ட்ஸ்* முகாமில் பாடல் எழுதுவதற்கான பயிற்சியை மேற்கொண்டார்.
# கி. மு (திரைப்படம்)

**கி. மு**( Kee muu) 2008 ஆம் ஆண்டு மஜித் இயக்கத்தில், புதுமுகங்கள் ஹசன், சாரிகா இவர்களுடன் வடிவேலு, சரண்ராஜ், சூரி ஆகியோர் நடிப்பில், எம். எஸ். யாக் கூப்தீன் தயாரிப்பில் வெளியான தமிழ்த் திரைப்படம்.
# கி. மு (திரைப்படம்)

## கதைச்சுருக்கம்

தூத்துக்குடி மாவட்டம் ஆறுமுகநேரி அருகிலுள்ள உப்பளத்தில் பணியாற்றும் ரம்யாவை (சாரிகா) அவளின் தந்தை பவானி (சரண்ராஜ்) தன் ஆட்களுடன் வந்து வலுக்கட்டாயமாக அழைத்துச்சென்று சென்னையிலுள்ள மருத்துவமனையில் சேர்க்கிறார். அங்கு தன் கடந்தகால வாழ்வை நினைவுகூர்கிறாள் ரம்யா.  
பணக்காரரான பவானியின் மகள் ரம்யா. சரவணன் (ஹசன்) கூலிவேலை செய்பவன். சரவணனும் அவனது நண்பர்கள் மூவரும் (சூரி, கார்த்திக் சபேஷ் மற்றும் மார்க்ஸ்) தூத்துக்குடியைச் சேர்ந்தவர்கள். இருவரும் காதலிக்கிறார்கள். அவர்களின் காதலுக்கு எதிர்ப்பு தெரிவிக்கும் பவானி ரம்யாவிற்கு வேறு ஒருவருடன் திருமணம் ஏற்பாடு செய்கிறார். இதனால் வீட்டைவிட்டு வெளியேறும் ரம்யா, சரவணன் மற்றும் அவனது நண்பர்கள் மூவருடன் குற்றாலம், திருச்செந்தூர் போன்ற ஊர்களுக்கு சுற்றித் திரியும்போது கேரளாவில்<nowiki/>பவானியின் ஆட்களிடம் சிக்குகின்றனர்.  
ரம்யா பவானியிடம் தான் சரவணனைத் திருமணம் செய்ய விரும்புவதாகக் கூறுகிறாள். தன் மகளின் மகிழ்ச்சியான வாழ்க்கைக்காக அதை ஏற்றுக்கொள்ளும் பவானி அவர்களின் திருமணத்திற்கு சம்மதிக்கிறான். இதை அறியாத பவானியின் ஆட்களில் ஒருவனான காசி (மஜித்) சரவணனைக் கொன்றுவிடுகிறான். சரவணன் இறந்ததால் தற்கொலைக்கு முயலும் ரம்யா காப்பாற்றப்படுகிறாள். இறுதியில் தூத்துகுடியிலுள்ள சரவணன் வீட்டுக்குச் சென்று அங்கு வாழ முடிவெடுக்கிறாள் ரம்யா.
# கி. மு (திரைப்படம்)

## நடிகர்கள்

- ஹசன் - சரவணன்
- சாரிகா - ரம்யா
- வடிவேலு - மாடசாமி
- சரண்ராஜ் - பவானி
- சூரி - நெத்திலி முருகன்
- கார்த்திக் சபேஷ் - சொதப்பல் சொடலைமுத்து
- மார்க்ஸ் - கணேசன்
- மஜித் - காசி
- தம்பி ராமையா
- அல்வா வாசு
- பாவா லட்சுமணன்
- சுப்புராஜ்
- போண்டா மணி
- அமிர்தலிங்கம்
- விஜய் கணேஷ்
- செல்லதுரை
- வெங்கல ராவ்
- ரெங்கம்மா பாட்டி
- ரிஷா
- அனிஷா நரங்
- சங்கீதா பாலன்
# கி. மு (திரைப்படம்)

## இசை

படத்தின் பாடல்களுக்கு இசையமைத்தவர் இளங்கோ கலைவாணன். படத்தின் பின்னணி இசையமைத்தவர்கள் சபேஷ் முரளி.  
| 1 | புயலை | பிரசன்னராவ் | 2:09 |  |
| --- | --- | --- | --- | --- |
| 2 | ஒரு மாதிரி | யுகேந்திரன், பிரசாந்தினி | 3:41 |  |
| 3 | அழகான பசங்கள் எல்லாம் | கோபாலசர்மா , மஞ்சுநாத், ரீடா | 4:27 |  |
| 4 | லயிலோ லயிலோ | விஜய் யேசுதாஸ் | 5:01 |  |
| 5 | காதல் சம்மதம் | ரஞ்சித், ஹேமா அம்பிகா | 4:28 |  |
| 6 | சொந்தபந்த | புஷ்பவனம் குப்புசாமி, தேனி குஞ்சரம்மாள் | 4:02 | } |
# சிலம்பம் ஆசியா

**சிலம்பம் ஆசியா** (**SILA**) (IAST: **') அதிகாரப்பூர்வ ஆசியா கண்டத்திற்கு சர்வதேச அளாவிய சிலம்பம் நிர்வாகம் மற்றும் உலக சிலம்பம் சங்கத்தால் (WSA) அங்கீகரிக்கப்பட்ட சர்வதேச அரசு சாரா அமைப்பு ஆகும். ஆசியா கண்டத்தில் பன்னிரண்டுக்கு மேற்பட்ட பிரதிநிதித்துவ நாடுகளின் பங்கேற்புடன் இந்த அமைப்பு தொடங்கப்பட்டது. இந்திய பாரம்பரிய கலை பாதுகாக்க மற்றும் உலகத்தின் பார்வையில் விழிப்புணர்வை உருவாக்க - கல்வி, சுகாதாரம், உடற்பயிற்சி, கலாச்சாரம், இயற்கை, காலநிலை மாற்றம் விளையாட்டு இவை அனைத்தும் செயல்பாட்டில் சேர்க்கப்பட்டுள்ளது. நவம்பர் 22, 1999 அன்று உலக சிலம்பத்தின் நிறுவனர் மற்றும் தலைவர் குருஜி முருகன் செல்லையா அவரது மூலம் முதன்மைப் பெயர் பதிவு **சிலம்பம்** ஒரு அமைப்பின் பெயராக ஒழுங்குமுறை ஆணையத்திலிருந்து (Regulatory Authority) பெறப்பட்டது. அதைத் தொடர்ந்து சிலம்பம் ஆசியா பதிவு செய்யப்பட்டது மேலும் தமிழ் பாரம்பரிய கலை வரலாற்றில் முதல் முறையாக ஐ.நா சபையில் அங்கீகாரம் பெற்றுள்ளது. அதன் பிறகு **உலக சிலம்பம் சங்கம்''' (WSA) மலேசிய உள்துறை அமைச்சகத்துடன் (ஜே.பி.பி.எம்) பதிவு செய்யப்பட்டுள்ளது மேலும் UN-SDGS நிலையான வளர்ச்சி இலக்குகளுடன் பங்கேற்றது. இந்த அமைப்பு சர்வதேச விளையாட்டில் மற்றும் அதிகாரப்பூர்வமாக ஐ.நா சபையால் (U.N) அங்கீகரிக்கப்பட்ட சிலம்பம் அமைப்பாகும்.
# சிலம்பம் ஆசியா

## புதிய வரலாறு நிகழ்வு

### புதிய உலக வரலாறு உருவாக்கப்பட்டது

ஜனவரி 21, 2019 அன்று *ஐக்கிய நாடுகள் சபை* (ஐநா சபை அல்லது யூ.என்) உலகின் பார்வையில் சிலம்பம் பெயர் வரலாற்றில் முதல் முறையாக விவாதிக்கப்பட்டது மற்றும் ஆசிய கண்டத்தின் நிலைக்கான சிலம்பம் ஆசியா நியமிக்கப்பட்டது. சீனா மற்றும் இந்தியா பாரம்பரிய கலைகளின் வரலாற்று பதிவு கடந்த ஆயிரம் நூற்றாண்டு பேரரசர் தலைமுறை கட்டுப்பாடு எல்லை பகுதி மற்றும் கடந்த காலங்கள் நாட்டின் எல்லை பிரச்சினைகள் கண்டறியப்பட்டது. கலை வளர்ச்சி மற்றும் வரலாற்று பயணம் தொடர்பான நாட்டின் எல்லை பிரச்சினைகள் தீர்ப்பதற்கு சீனா அரசாங்க பிரதிநிதி சிலம்பம் ஆசியாவுக்கு கோரிக்கை விடுத்துள்ளார். அமெரிக்கா நியூயார்க் நகரத்தில் ஐக்கிய நாடுகள் (United Nations) தலைமையகத்தில் நடைபெற்றது. ஜனவரி 30, 2019 ஐக்கிய நாடுகள் சபையின் (ஐநா சபை) சிறப்பு நிலைக்கு சிலம்பம் அதிகாரப்பூர்வமாக வழங்கப்பட்டது.
# சிலம்பம் ஆசியா

## நோக்கம் மற்றும் மதிப்புகள்

சிலம்பம் ஆசியாவின் அமைப்பு உலக சிலம்பம் சங்கம் (WSA) குடை சங்கத்தில் ஒன்றாகும். ஒலிம்பிக் விளையாட்டு மற்றும் பாராலிம்பிக் விளையாட்டு அங்கீகரிக்கப்பட்ட சர்வதேச சங்கமாக நிர்வாகத்தை வழங்குவதற்கு தொடர்ந்து தொழில்நுட்ப விதிகள் மற்றும் சிலம்பம் விளையாட்டு விதிகள் ஒழுங்குபடுத்துதல் மூலம், விளையாட்டு அரங்கில் மற்றும் சர்வதேச நிகழ்வுகள் தொடர்ந்து பங்கேற்றது.  
சர்வதேச கலைகளின் அமைப்பாளராக சிலம்பம் ஆசியாவும் தீவிர பங்கு வகிக்கிறது, விளையாட்டு, கலாச்சார, கல்வி மற்றும் இந்திய பாரம்பரிய கலைகளுக்கான பரப்புரை அமைப்பு. இந்த செயல்பாட்டு என நிபுணத்துவம் அளிக்கிறது, இணைந்த உறுப்பினர்களுக்கு பயிற்சி அளித்தல், ஆராய்ச்சி செய்தல், புத்துயிர், புத்துணர்ச்சி, தக்கவைத்தல் மற்றும் இழந்த கலைகளை மீட்டெடுக்க.  
சிலம்பம் கலை மற்றும் விளையாட்டுக்களை ஒன்றாக நிறுவுவதன் மூலம் சிலம்பம் ஆசியா உறுப்பினர்கள் மற்றும் அங்கத்துவ நாடுகளின் தன்மையை மேம்படுத்துவதை நோக்கமாகக் கொண்டுள்ளது.
# சிலம்பம் ஆசியா

## போட்டி மற்றும் நிகழ்வுகள்

### சிலம்பம் (சலவரிசை ஒத்திசை விளையாட்டு)

இந்த தனி திறமை சிலம்பம் நுட்பங்களை அடிப்படையாகக் கொண்டது - இசை, தனித்துவமான நடனவகை தோற்றம் மற்றும் தனிப்பட்ட உடல் இயக்கம் திறமை ஆகியவற்றோடு வெளிப்படுத்த வேண்டும்.  
- தனி நபர் (தனி திறமை) - ஆண் மற்றும் பெண்
- ஜோடி மற்றும் குழு போட்டி (ஒத்திசை விளையாட்டு) (Synchronized Pattern) - ஆண் மற்றும் பெண்
# சிலம்பம் ஆசியா

## போட்டி மற்றும் நிகழ்வுகள்

### கை சிலம்பம் / குத்து வரிசை (சலவரிசை ஒத்திசை விளையாட்டு)

இந்த தனி திறமை சிலம்பம் நுட்பங்களை அடிப்படையாகக் கொண்டது - இசை, தனித்துவமான நடனவகை தோற்றம் மற்றும் தனிப்பட்ட உடல் இயக்கம் திறமை ஆகியவற்றோடு வெளிப்படுத்த வேண்டும்.  
- தனி நபர் (தனி திறமை) - ஆண் மற்றும் பெண்
- ஜோடி மற்றும் குழு போட்டி (ஒத்திசை விளையாட்டு) (Synchronized Pattern) - ஆண் மற்றும் பெண்
# சிலம்பம் ஆசியா

## போட்டி மற்றும் நிகழ்வுகள்

### சிலம்பாட்டச் சண்டை (போட்டி)

- தனி நபர் - ஆண் மற்றும் பெண்
# சிலம்பம் ஆசியா

## அங்கீகரிக்கப்பட்ட நிறுவனங்கள்

- சிலம்பம் ஆசியா
- உலக சிலம்பம் சங்கம்
# உமயம்மா ராணி

திரிப்பாபூரின் (1684-1718) அரசராக இரவி வர்மா நியமிக்கப்பட்டபோது, உமயம்மா தனது இறையாண்மை அதிகாரத்தை தொடர்ந்து வைத்திருந்தார். அந்த சமயத்தில் கேரளாவில் ஆங்கில மற்றும் இடச்சுக்காரர்களுடன் சுயாதீனமாக இவரால் பேச்சுவார்த்தை நடத்த முடிந்தது. 1688 ஆம் ஆண்டில் ஆங்கில கிழக்கிந்திய நிறுவனம் விழிஞ்ஞம் மற்றும் வல்லியத்துறா அல்லது வேட்டூர் பகுதிகளில் தொழிற்சாலைக்களுக்கானத் தளங்களை கேட்டுப் பெற்றது. 1694 ஆம் ஆண்டில் பாதுகாப்பிற்காக அஞ்சென்கோ என்ற இடத்தில் ஒரு கோட்டை கட்ட அனுமதி வழங்கப்பட்டது. உமையம்மா ஆற்றிங்கல் அருகில் உள்ள எடவாவில் இடச்சுக்காரர்களுடன் ஒரு ஒப்பந்தத்தையும் முடித்தார்.  
வரலாற்றாசிரியர் கே. வி. கே. அய்யர் என்பவரின் கூற்றுப்படி, ராணி உமையம்மா நிர்வாகத்திற்கான நல்ல அடித்தளம் ஒன்றை அமைத்தார். இதனால் இவரது பேரன் மார்த்தாண்ட வர்மானால் நவீன திருவாங்கூர் கட்டமைக்க முடிந்தது. கே.வி.கிருஷ்ணா அய்யர் என்ற வரலாற்று ஆசிரியர் எழுதிய. "கேரளாவின் ஒரு சிறு வரலாறு" (1966) என்ற நூலில். (பாய் அண்ட் கம்பெனி (கொச்சி) இந்தியா நிறுவனம் வெளியட்டது) இடச்சுத் தளபதி ஹென்ரிக் வான் றீடி (1677 இல் உமையம்மாவை சந்தித்துள்ளார். என்றும், 1694 இல், ஆற்றிங்கல் இராணுவத்தில் 30,000 வீரர்கள் இருந்தனர் என்றும் எழுதினார்.  
1698 ஆம் ஆண்டில் வல்லியத்துறாவில் உமயம்மா இறந்தார்.
# உமயம்மா ராணி

### ஆற்றிங்கலின் ராணி

14 ஆம் நூற்றாண்டில், கோலத்துநாட்டை ஆளும் குடும்பத்திலிருந்து (வடக்கு கேரளா) இரண்டு பெண் உறுப்பினர்களை தத்தெடுக்க திரிபாப்பூர் ஆளும் குடும்பம் கட்டாயப்படுத்தப்பட்டது. ஆற்றிங்கல் (சித்ததிங்காரா) என்ற இடத்தில் இரு இளவரசர்களின் குடியிருப்புக்காக ஒரு அரண்மனையை கட்ட ஆற்றிங்கலைச் சுற்றியுள்ள நிலம் அவர்களிடம் ஒப்படைக்கப்பட்டது, அதன் விளைவாக அவர்களுக்கு வருவாய் கிடைத்து.  
ஆற்றிங்கலின் இளைய / இரண்டாவது ராணி உமயம்மா வேணாட்டின் ராஜா ஆதித்யா வர்மாவின் மகள் (சகோதரன் அல்லது சகோதரியின் மகள்). இவரைத் தவிர, அந்த நேரத்தில் அரச குடும்பத்தின் மற்ற முக்கிய உறுப்பினர்களான மகரம் திருநாள், ஆற்றிங்கலின் மூத்த ராணி, மற்றும் அவரது இளைய மகன், ரவி வர்மா போன்றவர்களும் அரண்மனையில் இருந்தனர் .  
உமயம்மா 1678 இல், ஐந்து ஆண்டுகளுக்கு இடைவெளிக்குப் பிறகு, திருவனந்தபுரம் பத்மநாபசாமி கோயில் பூசைகளின் வழக்கமான நடைமுறையை மீண்டும் ஏற்படுத்தினார். அகத்தீசுவரன் ஆலயத்தை புனரமைக்கவும் நிதியளித்தார்.  
1672 ஆம் ஆண்டில் உமயம்மா இரண்டு பிள்ளைகள், அதாவது வல்லாரப்பள்ளியைச் சேர்ந்த இராம உண்ணி பண்டாரத்தில் மற்றும் இராம கோயில் ஆகியோரை தத்தெடுத்துக் கொண்டார்.
# உடனிசைவு (வேதியியல்)

அயனிக்கான பங்களிக்கும் உடனிசைவு அமைப்புகள்]]**உடனிசைவு** (Resonance) என்பது இரட்டைப் பிணைப்புகளைத் தகுந்த இடங்களில் கொண்டுள்ள கரிமச் சேர்மங்களைக் குறிக்கப் பயன்படும் ஒரு வழிமுறையாகும். இதன் படி இவ்வாறான கரிமச் சேர்மங்களை ஒரு குறிப்பிட்ட அமைப்பின் மூலமாக மட்டும் குறிப்பிட்டால், அச்சேர்மத்தின் சில பண்புகளை விளக்க இயலாது, இரண்டு அல்லது அதற்கு மேற்பட்ட அமைப்புகளால் குறிப்பிடும் போது தான் அச்சேர்மத்தின் பண்புகளை முழுமையாக விளக்க இயலும். ஒரு கரிமச் சேர்மத்தின் பிணைப்பு மற்றும் தனித்த இரட்டை எதிர்மின்னிகளின் இட அமைப்பில் மட்டுமே மாறுபடும், ஒன்றிற்கும் மேற்பட்ட வெவ்வேறு வகையான அமைப்புகளே உடனிசைவு அமைப்புகள் எனப்படுகின்றன.
# உடனிசைவு (வேதியியல்)

## விளக்கம்

பென்சீன் மற்றும் 1,3-பியூட்டாடையீன் போன்ற சேர்மங்களை ஒரே ஒரு அமைப்பைக் கொண்டு குறிப்பிட இயலாது. அச்சேர்மங்களின் கண்டறியப்பட்ட பண்புகளை உடனிசைவு கலப்பு அமைப்பினைக் கொண்டு விளக்க முடியும். 1,3-பியூட்டாடையீனில், C2 – C3 பிணைப்பிற்கு இடைப்பட்ட தொலைவினைக் காட்டிலும் C1 – C2 மற்றும் C3– C4 ஆகிய பிணைப்புகளுக்கு இடையிலான தொலைவு குறைவாக இருக்கும் என எதிர்பார்க்கப்படுகிறது. ஆனால், மேற்கண்டுள்ள அனைத்து பிணைப்புகளின்
பிணைப்பு நீளமும் சமமாக உள்ளது. C1– C2 மற்றும் C3 – C4 ஆகியவற்றிற்கிடையே உள்ளடங்கியுள்ள π பிணைப்புகள் காணப்படும்
ஒரு எளிய அமைப்பின் மூலம் மேற்கண்ட பண்பினை விளக்க இயலாது. உண்மையில் π எதிர்மின்னிகள்
உள்ளடங்காத் தன்மையினைப் பெற்றுள்ளன.
# நவ்யா நாயர்

**நவ்யா நாயர்** *(Navya Nair)* என்ற தனது மேடைப் பெயரால் பரவலாக அறியப்படும் இவரின் இயற்பெயர் **தன்யா வீணா** என்பதாகும். மலையாள , தமிழ் மற்றும் கன்னடப் படங்களில் நடித்துள்ள ஒரு இந்தியத் திரைப்பட நடிகை ஆவார். சிறந்த நடிகைக்கான கேரளா மாநில திரைப்பட விருதை இரண்டு முறையும், கலைமாமணி விருதையும் வென்றவர்.
# நவ்யா நாயர்

## தனிப்பட்ட வாழ்க்கை

1985 நவம்பர் 14 அன்று ராஜு மற்றம் வீனா ராஜுவிற்கு, ஆலப்புழா மாவட்டத்தில் ஹரிப்பாடுவிற்கு அருகில் உள்ள ஒரு கிராமமான செப்பாடில் பிறந்தார். திரைப்பட இயக்குநர் கே.மது அவருக்கு மாமா உறவுமுறை ஆகும்.  
இவர் 10 ஆம் வகுப்பு வரை பெத்தானி பாலிகமடம் உயர்நிலைப் பள்ளியில் படித்தார். பின்னர் எம்.எஸ்.எம். உயர்நிலைப்பள்ளியில் படித்தார். அங்கு அவரது தாயார் ஆசிரியராக இருந்தார். பின்னர் வணிக மேலாண்மையில் முதுகலைப்பட்டம் பெற்றார்.  
21 ஜனவரி 2010 இல், மும்பை சார்ந்த தொழிலதிபர் சந்தோஷ் மேனனை திருமணம் செய்து கொண்டார். இவர்களுக்கு சாய் கிருஷ்ணா என்ற ஒரு மகன் உண்டு.
# நவ்யா நாயர்

## திரைப்பட வாழ்க்கை

பள்ளியில் படித்துக்கொண்டிருக்கும் பொழுதே திலீப் நடிகருடன் கதாநாயகியாக இஷ்டம் என்ற படத்தில் 2001 இல் நடித்தார். பின்னர் அவருடன் இணைந்து பல படங்களில் நடித்தார்.  
நந்தவனம் என்ற மலையாளத் திரைப்படத்தில் 'பாலாமணி' என்ற கதாபாத்திரத்தில் நடித்ததற்காக சிறந்த நடிகைக்கான கேரளா மாநில திரைப்பட விருது மற்றும் சிறந்த நடிகைக்கான கௌரவமான பிலிம்பேர் விருதுகள் 2002 ஆம் ஆண்டில் பெற்றார். மோகன்லால், மம்மூட்டி, சுரேஷ் கோபி, ஜெயராம், திலீப், ப்ரித்விராஜ் மற்றும் ஜெயசூர்யா ஆகியருடன் ஜோடியாக நடித்துள்ளார்.  
தமிழ் திரையுலகில் *அழகிய தீயே* படத்தின் மூலம் அறிமுகமானார். தமிழ் படத்திற்கான தேசிய விருதை வென்ற 2009 ஆம் ஆண்டு தமிழ்த் திரைப்படமான *ஆடும் கூத்து* படம் இவர் நடித்ததில் குறிப்பிடத்தக்கது.
# கதிராளி

கதிராளி (ஆங்கிலம்:**Iris**) என்பது கண்ணின் கருவிழி ஆகும். இது கண்ணின் ஒரு பகுதியாக உள்ளது.
# கதிராளி

## அமைப்பு

இது கண்ணில் வட்ட வடிவ அமைப்பு கொண்ட ஒரு தசை, இது கண்ணின் நிறத்தையும், கண் பாவையின் அளவையும் தீர்மானிக்கிறது. கண்ணின் நிறமான கருப்பு, நீலம், பச்சை மற்றும் பழுப்பு வண்ணத்தை கொடுக்கும் நிறமிகளை கொண்ட பகுதிகளாகும். மெலானின் நிறமிகளின் அடர்த்தியை பொறுத்து கண்களின் நிறங்கள் மனிதருக்கு மனிதர் மாறுபடும்.
# தண்டரை (தேன்கனிக்கோட்டை)

**தண்டரை** (Thandarai) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.
# தண்டரை (தேன்கனிக்கோட்டை)

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 75 கிலோமீட்டர் தொலைவிலும், தேன்கனிக்கோட்டையில் இருந்து 6 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 605 வீடுகள் உள்ளன. கிராமத்தின் மொத்த மக்கள் தொகையானது 2,664 ஆகும். இதில் ஆண்கள் எண்ணிக்கை 1,349, பெண்களின் எண்ணிக்கை 1,315 என உள்ளது.
# தாசரி நாராயண ராவ்

**தாசரி நாராயண ராவ்** (Dasari Narayana Rao) ( மே 4, 1947 - மே 30, 2017) ஒரு இந்திய திரைப்பட இயக்குநர், தயாரிப்பாளர், திரைக்கதை எழுத்தாளர், வசன கர்த்தா, நடிகர், பாடலாசிரியர் மற்றும் அரசியல்வாதி போன்ற பன்முகம் கொண்டவர். இவர், தெலுங்கு சினிமா, தொலைக்காட்சி மற்றும் பாலிவுட்டில் தன் பணியால் புகழைப் பெற்றவர். இவர், பல்வேறு வகைகளில் நூற்றியைம்பதுக்கு மேற்பட்ட திரைப்படங்களை இயக்கியுள்ளார். . இவரது திரைப்படங்கள் சமூக அநீதி, ஊழல் மற்றும் பாலின பாகுபாடு ஆகியவற்றை வலியுறுத்துகின்றன. ராவ் இரண்டு தேசிய திரைப்பட விருதுகளையும், ஒன்பது மாநில நந்தி விருதுகள் உட்பட ரகுபதி வெங்கையா விருதையும், மற்றும் நான்கு தென்னிந்திய பிலிம்பேர் விருதுகளையும் பெற்றுள்ளார். இதில் வாழ்நாள் சாதனையாளர் விருதும் அடங்கும். மேலும், இவர் தெலுங்கு , தமிழ் மற்றும் கன்னட மொழித் திரைப்படங்களில் நடித்துள்ளார்.
# தாசரி நாராயண ராவ்

## தொழில்

*ஸ்வர்க் நாரக் , ஜோதி பனே ஜுவாலா , ஜாக்மி ஷெர் , சர்ஃபரோஷ் , வஃபாதர் , பிரேம் தப்சயா , பியாசா சாவன் , ஆஜ கா எம்.எல்.ஏ. ராம்* *அவ்தார்* மற்றும் *ஆஷா ஜோதி* போன்ற இந்தித் திரைப்படங்களை இயக்கியதற்காக ராவ் தேசிய அங்கீகாரம் பெற்றார். இவர், அதிக எண்ணிக்கையிலான திரைப்படங்களை இயக்கியதற்காக *லிம்கா உலக சாதனை பட்டியலில் இடம்பெற்று*ள்ளார். இவர் இயக்கிய **'தந்திர பாப்பராயுடு**' (1986), மற்றும் **'சூரிகாடு**' (1992) போன்ற படங்கள் இந்திய சர்வதேச திரைப்பட விழா பனோரமா பிரிவில் திரையிடப்பட்டது. மற்றும் இவர் இயக்கிய, " கன்டே கூத்துர்னெ கனு" (1998) திரைப்படம் சிறப்பு குறிப்பு அம்சம் உள்ள திரைப்படத்திற்கான தேசிய திரைப்பட விருதினைப் பெற்றது. 1983 ஆம் ஆண்டில், இந்திய பனோரமா, தாஷ்கென்ட் திரைப்பட விழா,, 1983 கேன்ஸ் திரைப்பட விழா மற்றும் மாஸ்கோ திரைப்பட விழா ஆகியவற்றில் விமர்சன ரீதியாக பாராட்டப்பட்ட மேகசந்தேசம் என்கிற இவர் இயக்கிய படம் திரையிடப்பட்டது. இந்தத் திரைப்படம் தெலுங்கில் சிறந்த திரைப்படத்திற்கான தேசிய திரைப்பட விருதைப் பெற்றது.  
ராமஜோ ராவின் செய்தித்தாளான *ஈநாடு* பத்திரிகையை எதிர்த்து "உதயம்" என்கிற பிரபலமான தினசரி பத்திரிகை ஒன்றை அவர் தொடங்கினார்.
# தாசரி நாராயண ராவ்

## அரசியல் வாழ்க்கை

2006 ஆம் ஆண்டில் ராஜ்ய சபாவுக்கு தாசரி நாராயண ராவ் தேர்ந்தெடுக்கப்பட்டார். அவர் நிலக்கரி அமைச்சக அமைச்சராக பணியாற்றினார். காங்கிரஸ் தலைவர் சோனியா காந்தியின் நம்பிக்கைக்குரியவராக இருந்தார், 2004 ஆம் ஆண்டில் காங்கிரஸ் கட்சி பதவிக்கு வந்த பின்னர் தாசரி மீண்டும் அரசியலில் ஈடுபட்டு வந்தார்.  
2013 ஜூன் 11 ம் தேதி நடுவண் புலனாய்வுச் செயலகம், மத்திய அரசின் விசாரணைக்கு தாசரி நாராயண ராவ் உட்படுத்தப்பட்டார். நவீன் ஜிண்டால் என்பவரிடமிருந்து 2.25 கோடி ரூபாய் பெற்ற, நிலக்கரிச் சுரங்க ஒதுக்கீட்டு முறைகேடு தொடர்பாக, மனு தாக்கல் செய்யப்பட்டு, இருவருக்கும் எதிரான முதல் தகவல் அறிக்கை (எப்.ஐ.ஆர்) பதிவு செய்யப்பட்டது.
# தாசரி நாராயண ராவ்

## இறப்பு

நீண்டகால நோயால் பாதிக்கப்பட்ட ராவ், மே 30, 2017 அன்று (இரவு 7 மணிக்கு) இறந்தார். அவரது மரணத்தின் போது அவருக்கு வயது 70ஆக இருந்தது. அவரது இறுதிச் சடங்குகள் முழு மாநில கௌரவத்துடன் நடத்தப்பட்டன. ரங்கா ரெட்டி மாவட்டத்திலுள்ள மோனாபாத் கிராமத்தில் இருக்கும் அவரது பண்ணை வீட்டில், தகனம் செய்யப்பட்டார்.
# எம். ஜி. ஸ்ரீகுமார்

**எம்.ஜி. ஸ்ரீகுமார்** **(M. G. Sreekumar)**, (பிறப்பு: மே 25, 1958) மலையாள படவுலகில்,இரண்டு முறை தேசிய விருது பெற்ற இந்திய பின்னணிப் பாடகர் மற்றும் இசை இயக்குநர் ஆவார். 44 ஆண்டுகளாக பாடி வரும் இவர், மலையாளம் , தமிழ் , தெலுங்கு , கன்னடம் மற்றும் இந்தி மொழிகளில் பாடியுள்ளார். இவர், இசையமைப்பாளர் எம்.ஜி. ராதாகிருஷ்ணன் மற்றும் பாடகி கே. ஓமனகுட்டி ஆகியோரின் தம்பி ஆவார். இவர், கே.எம்.ஜி மியூசிக்ஸ் என்ற இசை நிறுவனத்தையும், மற்றும் திருவனந்தபுரத்தில் உள்ள பூஜப்புராவில் சரிகம என்கிற பெயரில் இசைப் பள்ளியையும் நடத்தி வருகிறார்.
# எம். ஜி. ஸ்ரீகுமார்

## சுயசரிதை

எம்.ஜி. ஸ்ரீகுமார், கேரளாவின் ஆலப்புழா மாவட்டத்தில் , ஹரிபாத், என்னும் இடத்தில், மே 25, 1957 ம் ஆண்டு இசையமைப்பாளர் மற்றும் ஹார்மோனிஸ்ட் மலபார் கோபாலன் நாயர் மற்றும் ஹரிகதா சொல்பவரான கமலாச்சி அம்மா ஆகியோருக்கு இளைய மகனாகப் பிறந்தார். ஸ்ரீகுமார், ஸ்டேட் பாங்க் ஆப் திருவாங்கூர் , திருவனந்தபுரத்தில் , ஒரு பாடகராகத் தனது தொழிலைத் தொடங்குவதற்கு முன்பு பணிபுரிந்தார். அவரது சகோதரர் எம்.ஜி. ராதாகிருஷ்ணனுடன் கர்நாடக இசை நிகழ்ச்சிகளில் பங்குபெற்று தனது இசை வாழ்க்கையைத் தொடங்கினார். அவரது அண்ணன், மறைந்த எம்.ஜி. ராதாகிருஷ்ணன் , விருது பெற்ற இசை இயக்குநராகவும், கர்நாடக இசைக்கலைஞராகவும் இருந்தார் . அவரது மூத்த சகோதரி கே. ஓமனகுட்டி , ஒரு பாரம்பரிய இசை பாடகராகவும் மற்றும் கேரளா இசை அகாதமியில் முதல்வராகவும் இருந்தார். பின்னணிப் பாடகர் கே.எஸ். ஹரிசங்கர் இவரது மருமகன் ஆவார்.  
அசோக் குமார் இயக்கிய *'கூலி'<nowiki/>* (1983) திரைப்படத்தில் ஸ்ரீகுமார் அறிமுகமானார். மோகன்லால் நடித்த பிரியதர்சனால் இயக்கப்பட்ட *சித்ரம்* (1988), *மலையாளப் படத்தின்* அனைத்துப் பாடல்களையும் இவர் பாடியுள்ளார். மேலும், இவர் மலையாளம் , தமிழ் , ஹிந்தி மற்றும் தெலுங்கு படங்களில் 3,000 க்கும் மேற்பட்ட பாடல்களைப் பாடியுள்ளார்.  
*சதுரங்கம்* (2002) மற்றும் *தாண்டவம்* (2002) போன்ற மலையாள படங்களில் அவர் இசை இயக்குநராகப் பணியாற்றினார். ஸ்ரீகுமாரின் சமீபத்திய திரைப்படங்கள் வரிசையில் இசை இயக்குநராக பிரியதர்ஷனின் *காஞ்சிவரம்* (2008), மோகன்லாலின்*அலெக்ஸாண்டர் தி கிரேட்* மற்றும் *ஒரு நாள் வரும்* போன்றவை அடங்கும். ஸ்ரீகுமாரின் குரல் மோகன்லால், திலீப் மற்றும் ஜெயராம் ஆகியோருக்காக மிகச் சிறப்பாக பயன்படுத்தப்பட்டு வருகிறது. 2008 ஆம் ஆண்டில் அவர் ராகசாகரம் காணொளி இசைத் தொகுப்பில் பாடினார். மலையாளத்தில் அய்யப்ப பக்தி பாடல்களை எஸ். குமார் என்ற பெயரில் எழுதினார்.
<sup data-ve-ignore="true">&#x5B; *<span title="This claim needs references to reliable sources. (November 2013)">சான்று தேவை</span>* &#x5D;</sup>
ஏஷ்யாநெட் தொலைக்காட்சியில் *சரிகம* என்ற ஒரு தொலைக்காட்சி நிகழ்ச்சியின் தொகுப்பாளராகவும், ரியாலிட்டி நிகழ்ச்சியான *ஐடியா ஸ்டார் சிங்கருக்கு* நீதிபதியாகவும் இருந்தார். 2012 ல், ஸ்ரீகுமார் அர்த்தநாரி திரைப்படத்திற்கு தயாரிப்பாளராக இருந்தார். இப்படத்தை முதலில், சந்தோஷ் சௌபர்ணிகா இயக்கியிருந்தார். மற்றும் இதன் இரண்டாவது பாகம் சுவாமிநாதன் இயக்கத்தில் பணி நடந்து வருகிறது.
# கண் பாவை

கண் பாவை (ஆங்கிலம்:**Pupil**) என்பது கதிராளி தசை பகுதியின் மையத்தில் அமைந்த ஒளி ஊடுருவக்கூடிய துளை ஆகும். இது கருமை நிற வட்டவடிவம் கொண்டது.
# கண் பாவை

## அமைப்பு

கண் பாவை மனிதர்களில் வட்ட வடிவம் கொண்டது. ஆனால் பூனைகளில் செங்குத்து பிளவாக, ஆடுகளில் கிடைமட்டப் பிளவாக மற்றும் கெளிறு வகை மீன்களில் வலைய வடிவம் கொண்டுள்ளது.
# யசிந்தா ஆடர்ன்

**யசிந்தா ஆடர்ன்** (*Jacinda Ardern*, பிறப்பு: 26 சூலை 1980) நியூசிலாந்து நாட்டைச் சேர்ந்த அரசியல்வாதி ஆவார். அக்டோபர் 2017 முதல் நியூசிலாந்தின் 40-ஆவது தலைமை அமைச்சராவும், நியூசிலாந்து தொழிற்கட்சியின் தலைவராகவும் இருந்தவர். இவர் ஆல்பெர்ட் மலைச்சிகரம் என்ற தொகுதியின் நாடாளுமன்ற உறுப்பினராகத் தேர்ந்தெடுக்கப்பட்டார்.  
நியூசிலாந்து தொழிலாளர் கட்சியின் வாக்கு வங்கி வரலாறு காணாத அளவு சரிவடைந்ததைத் தொடர்ந்து அக்கட்சியின் தலைவர் அன்டிரியு லிட்டில் 1 மார்ச் 2017 அன்று பதவி விலகினார். அதைத் தொடர்ந்து கட்சியின் தலைவராக ஜசிந்தா ஆர்டெர்ன் 1 ஆகஸ்ட் 2017 அன்று பதவியேற்றுக் கொண்டார். பிறகு 23 செப்டம்பர் 2017இல் நடைபெற்ற நாடாளுமன்றத் தேர்தலில் தன் கட்சியின் வாக்கு வங்கியை உயர்த்தினார். அத்தேர்தலில் தொழிலாளர் கட்சி 46 இடங்களைக் கைப்பற்றி இரண்டாம் இடம் பிடித்தது. பிறகு அக்கட்சி சிறு கட்சிகளின் ஆதரவுடன் கூட்டணி ஆட்சி அமைத்தது. ஜெசிந்தா ஆர்டெர்ன் பிரதமராக பதவியேற்றுக் கொண்டார். 37 வயதில் பிரதமரான ஜெசிந்தா மிகச்சிறிய வயதில் நாட்டின் தலைவராக பொறுப்பேற்ற உலகின் முதல் பெண் என்பது குறிப்பிடத்தக்கது. மார்ச் 2019 இல், கிறைஸ்ட்சேர்ச் பள்ளிவாசல் படுகொலை நிகழ்வுகளின் பின்னர், துப்பாக்கிகள் வைத்திருப்பது சம்பந்தமாகக் கடுமையான விதிகளை நாட்டில் அறிமுகப்படுத்தினார். கோவிடு-19 பெருந்தொற்றை 2020 முழுவதும் வெற்றிகரமாகக் கையாண்டார். 2020 அக்டோபர் 17 இல் நடந்த பொதுத்தேர்தலில் இவரது தலைமையிலான தொழிற்கட்சி பெரும்பான்மையான தொகுதிகளை வென்று மீண்டும் ஆட்சியைக் கைப்பற்றியது.  
2023 ஆம் ஆண்டு சனவரி 19 ஆம் நாள் தான் கட்சியின் தலைவர் பதவியிலிருந்தும் நியூசிலாந்து நாட்டின் தலைமை அமைச்சர் பதவியிலிருந்தும் 2023 பிப்ரவரி 7 ஆம் நாள் விலகுவதாக அறிவித்தார். இவரது இடத்திற்கு கிறிசு இப்கின்சு கட்சித் தலைவராகப் போட்டியின்றித் தெரிவு செய்யப்பட்டதை அடுத்து, யசிந்தா ஆடர்ன் பிரதமர் பதவியில் இருந்து 2023 சனவரி 25 இல் விலகினார்.
# வெ. கிருஷ்ணமூர்த்தி

**டாக்டர். வெங்கடராமன் கிருஷ்ணமூர்த்தி** (*V. Krishnamurthy* ), தமிழ்நாட்டில் பிறந்த இந்திய ஆட்சிப் பணியாளர் ஆவார். அவர் இந்தியாவின் மிகப்பெரிய மற்றும் மிகவும் சவாலான பொதுத்துறை நிறுவனங்களுக்கு தலைமை வகித்தார்.  
வெ. கிருஷ்ணமூர்த்தி இந்தியாவின் பொதுத்துறை நிறுவனங்களின் தந்தை என அழைக்கப்படுகிறார். *பி.ஹச்.இ.எல், மாருதி உத்யோக் லிமிடெட், எஸ்.ஏ.ஐ.எல்*. மற்றும் *ஜி.ஏ.ஐ.எல்.* ஆகியவற்றை இந்தியா மற்றும் உலகெங்கிலும் மிக அதிக லாபம் ஈட்டும் தொழில் நிறுவனமாக மாற்றுவதில் அவரது தலைமையையும் வெற்றிகரமான பங்களிப்பையும் தந்துள்ளார்.  
இவர், *பாரத் ஹெவி எலக்ட்ரிகல்ஸ் லிமிடெட்* , *மாருதி உத்யோக் லிமிடெட்*, *ஸ்டீல் ஆணையம் இந்தியா லிமிடெட்* மற்றும் *கெயில் (இந்தியா) லிமிடெட்* தலைவர் மற்றும் தலைமை நிர்வாக அதிகாரி ஆவார். அவர் பெங்களூரு மற்றும் அகமதாபாத் *ஐஐஎம்* தலைவராக இருந்தார்; *ஐஐடி* தில்லி; *சேவியர் இன்ஸ்டிடியூட் ஆப் மேனேஜ்மென்ட்*, புவனேஸ்வர்; மற்றும் ஹைதராபாத் அமைப்பின் வளர்ச்சி மையம் ஆகியவற்றின் உறுப்பினராக இருந்தார். அவர் தகவல் தொழில்நுட்பம், தொலைநோக்கு மற்றும் மதிப்பீட்டு கவுன்சில் தலைவர்.  
அவர் 2004முதல் 2008 வரை தேசிய ஆலோசனைக் குழுவின் உறுப்பினராக இருந்தார். மற்ற பதவிகளில், அவர் தொழில், அமைச்சகத்தின் உறுப்பினர், திட்ட ஆணையம் மற்றும் இந்திய அரசாங்கத்தின் செயலாளராக இருந்தார். அவர் 2014 ஆம் ஆண்டு வரை ஒரு அமைச்சர் அந்தஸ்துடன் கூடிய, தேசிய உற்பத்தி போட்டித்திறன் கவுன்சிலின் தலைவராக இருந்தார். ராகுல் காந்தி, பிரியங்கா காந்தி மற்றும் சோனியா காந்தி தலைமையிலான ராஜீவ் காந்தி அறக்கட்டளையின், அறங்காவலர்களில் ஒருவராக இருந்தார்.  
1944 இல் அவர் பின்னர் சென்னை மின்சார வாரியத்தில் பணிபுரிந்தார். பின்னர், 1954 இல், இரண்டாவது ஐந்தாண்டுத் திட்டத்தில், இந்தியாவின் முதல் பிரதம மந்திரி ஜவஹர்லால் நேருவுடன் நேரடியாகப் பணிபுரிந்தார். மேலும், இரண்டாவது ஐந்தாண்டுத் திட்டத்தில், மின்சார உற்பத்திக்கு பொறுப்பேற்றார். இவர், முதல் பிரதம மந்திரி லால் பகதூர் சாஸ்திரி, இந்திரா காந்தி, ராஜீவ் காந்தி மற்றும் டாக்டர் மன்மோகன் சிங் போன்றவர்களுடன் இந்திய அரசின் பல்வேறு நிலைகளில் பணிபுரிந்தார்.  
**ஆரம்ப வாழ்க்கை**  
வெ. கிருஷ்ணமூர்த்தி 1925 ஆம் ஆண்டு ஜனவரி மாதம் 14 ம் தேதி பிறந்தார். இவரது தந்தையின் பெயர் வெங்கடராமன் என்பதாகும். இவருக்கு சுப்பிரமணியன் மற்றும் வைத்தியநாதன் என்ற இரண்டு சகோதரர்கள் இருந்தனர். இவர் ராஜம் என்பவரை மணந்தார். இவர்களுக்கு, ஜெயகர் மற்றும் சந்திரா என இரண்டு மகன்கள் உள்ளனர்.
# வெ. கிருஷ்ணமூர்த்தி

## மரியாதைகள்

1973 ஆம் ஆண்டில் இந்திய அரசால் வழங்கப்படும் நான்காவது மிக உயர்ந்த குடிமகன் விருதான பத்ம ஸ்ரீ .விருது இந்திய குடியாட்சி பிரிவில் இவருக்கு வழங்கப்பட்டது.  
1986 ஆம் ஆண்டில் இந்திய அரசால் வழங்கப்படும் மூன்றாவது மிக உயர்ந்த குடிமகன் விருதான பத்ம பூஷண் விருது இந்திய குடியாட்சி பிரிவில் இவருக்கு வழங்கப்பட்டது.  
2007 ஆம் ஆண்டில் இந்திய அரசால் வழங்கப்படும் இரண்டாவது மிக உயர்ந்த குடிமகன் விருதான பத்ம விபூஷன் விருது இந்திய குடியாட்சி பிரிவில் இவருக்கு வழங்கப்பட்டது.
# லீலா சிட்னீஸ்

## ஆரம்ப வாழ்க்கை

கர்நாடக மாநிலத்திலுள்ள தார்வாடில், மராத்தி மொழி பேசும் குடும்பத்தில் பிறந்தார். அவரது தந்தை ஆங்கில இலக்கியப் பேராசிரியராக இருந்தார். அக்காலத்தில் படித்த கதாநாயகிகளில் இவரும் ஒருவர். கல்லூரியில் பட்டம் பெற்ற பிறகு அவர் *நாட்டியமன்வன்தார்* என்ற மராட்டிய நாட்டியக் குழுவில் சேர்ந்தார். இப்சென் , ஷா மற்றும் ஸ்டானிஸ்லாவ்ஸ்கி ஆகியோரின் பாதிப்புடைய கதைகளை இந்நாடகக்குழு அரங்கேற்றி வந்தனர். இக்குழுவில் பல நகைச்சுவை மற்றும் சோக நாடகங்களில் தொடர்ச்சியாக கதாநாயகியாக நடித்துவந்தார்.
# லீலா சிட்னீஸ்

## தொழில் வாழ்க்கை

*பாம்பே டாக்கீஸ்* என்ற தயாரிப்பு நிறுவனத்திற்காகப் பல கதைகளில் கதா நாயகியாக நடித்துள்ளார். இந்நிறுவனம் சமுதாய மறுமலர்ச்சி தொடர்பாக பல படங்களைத் தயாரித்து வந்தது. இப்படங்கள் யாவும் வணிக ரீதியாக வெற்றி பெறவில்லை. *கங்கன்* (1939) திரைப்படத்தில் லீலா நடித்து பாம்பே டாக்கீஸ் தயாரித்து வெளியான படம் பெரும் வெற்றிபெற்றது.
# லீலா சிட்னீஸ்

## தனிப்பட்ட வாழ்க்கை

சிட்னி பிராமண சாதியைச் சேர்ந்தவர். எனினும், அவரது தந்தை பிரம்ம சமாஜ கொள்கையான, சாதி மறுப்பு மத இயக்கத்தை ஏற்றுக்கொண்டார். லீலா 2003 இல் அமெரிக்காவில் மரணமடைந்தார்.
# டெட்பூல் 2

**டெட்பூல் 2** (Deadpool 2) என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது டெட்பூல் என்ற மார்வெல் வரைகதை கதாபாத்திரத்தை மையமாக வைத்து 20ஆம் சென்சுரி பாக்ஸ், மார்வெல் மகிழ்கலை, கென்றே பிலிம்ஸ், மாக்ஸிமும் எபிபோர்ட், தி டொன்னேர்ஸ் கம்பெனி, டி.எஸ்.ஜி என்டர்டெயின்மென்ட் போன்ற நிறுவனங்கள் தயாரிக்க 20ஆம் சென்சுரி பாக்ஸ் என்ற நிறுவனம் விநியோகம் செய்தது. இது எக்ஸ்-மென் திரைப்படத் தொடரின் பதினோராவது திரைப்படமும் 2016 ஆம் ஆண்டு வெளியான டெட்பூல் திரைப்படத்தின் தொடர்ச்சி ஆகும்.  
சைமன் கின்பெர்க், ரையன் ரெனால்ட்சு, லாரன் ஷுலர் டோனர் போன்றோர் தயாரிக்கும் இந்த திரைப்படத்தில் ரையன் ரெனால்ட்சு, ஜோஷ் புரோலின், மோரேனா பாக்கரின், ஜூலியன் டெனிசன், ஜாஸி பீட்ஸ், டி. ஜே. மில்லர், பிரையன்னா ஹில்டெபிராண்ட் மற்றும் ஜாக் கெஸி உள்ளிட்ட பலர் நடித்துள்ளார்கள்.  
டெட்பூல் 2 திரைப்படம் ஐக்கிய அமெரிக்காவில் மே 18, 2018 அன்று 20ஆம் சென்சுரி பாக்ஸ் நிறுவனத்தால் வெளியிடப்பட்டது. இந்த திரைப்படம் உலகளவில் $785 மில்லியனை வசூலித்தது. இது 2018 ஆம் ஆண்டின் ஒன்பதாவது மிக அதிக வசூல் செய்த படமாகவும், எக்ஸ்-மென் தொடரில் அதிக வசூல் செய்த படம் ஆகும். அடுத்த ஆண்டு ஜோக்கர் என்ற திரைப்படம் இதை விட அதிக வசூல் செய்த ஆர்-மதிப்பிடப்பட்ட படம் ஆகும். இந்த படம் விமர்சகர்களிடமிருந்து நேர்மறையான விமர்சனங்களைப் பெற்றது, அதன் நகைச்சுவை, நடிகர்கள், கதை மற்றும் அதிரடி காட்சிகளைப் பாராட்டியவர், ஆனால் அதன் தெளிவற்ற திரைக்கதையை விமர்சித்தார்கள்.
# டெட்பூல் 2

## கதைசுருக்கம்

வெற்றிகரமாக இரண்டு ஆண்டுகளுக்கு கூலிப்படையில் வேலை செய்த பிறகு வேட் வில்சன் பழிவாங்க வந்தவரின் தாக்குதலில் நேசித்த பெண்ணை இழக்கிறார் . இதனால் மனம் உடைந்து உயிர்விட துணியும்போது நண்பர் கொலஸஸால் காப்பாற்றப்படுகிறார் .சக்திவாய்ந்த மனிதர்களால் உருவான எக்ஸ் மென் அமைப்பிலும் இணைகிறார். ஒரு கட்டத்தில் ரெசெல் காலின்ஸ் என்ற சக்திவாய்ந்த கோபக்கார சிறுவனை காப்பாற்றும் முயற்சியில் ரெசலுக்கு துன்பத்தை கொடுத்த அமைப்பினரை கோபமாக தாக்க முயற்சிக்கிறார் , இதனால் எக்ஸ் மென் அமைப்பில் இருந்து வெளியேற்றப்பட்டு ஐஸ் பாக்ஸ் என்ற சிறப்பு சக்திகள் உளவர்களை அடைக்கும் சிறைச்சாலையில் வேட் வில்சனும் ரெசெல் காலின்சும் அடைக்கப்படுகின்றனர். அங்கே கேபிள் என்ற எதிர்காலத்தில் இருந்து காலத்தை கடந்து வந்த மோசமான மனிதரின் பழிவாங்கும் முயற்சியில் இருந்து காப்பாற்றுகிறார்.  
இதனால் மோசமான காயங்களுடன் தப்பிச்சென்ற வேட் வில்சன் ரெசெல் காலின்ஸை காப்பாற்ற எக்ஸ் போர்ஸ் என்ற சக்திவாய்ந்த மனிதர்களின் குழுவை உருவாக்கினாலும் வில்சன் மற்றும் அதிர்ஷ்டத்தை சக்தியாக கொண்ட டோமினோ தவிர அனைத்து உறுப்பினர்களும் விமானத்தில் இருந்து தரையில் பாரா சூட் மூலம் பறந்து வரும் இந்த முயற்சியில் எங்காவது மோசமான முறையில் மோதிக்கொள்கின்றனர் . இறுதியில் டொமினோ மற்றும் வில்சன் ரெசலை காப்பாறினாலும் ரெசல் அவனுடைய பழிவாங்கும் குணத்தால் ஜகர்நேட் என்ற பலம்வாய்ந்த சகித்திவாய்ந்த மனிதனின் உதவியுடன் அவனை துன்பப்படுத்திய மோசமான அமைப்பினரை அவனுடைய நெருப்பு பயன்படுத்தும் சக்தியால் அழிக்க திட்டமிடுகிறான், இந்நிலையில் இந்த முயற்சியாலும் மோசமாக காயப்பட்ட வில்சனை கேபிள் சந்திக்கிறார்.  
எதிர்காலத்தில் இந்த ரெசல் அவருடைய குடும்பத்தை தாக்கி அழித்ததையும் அதனால்தான் இந்த கடந்த காலத்தில் அவனை தாக்க வந்ததாகவும் சொல்கிறார். ஆனால் வில்சன் வன்முறை சரியானது இல்லை என ரெசலுக்கு புரியவைக்க முயற்சிப்பதை சொல்கிறார், ஆனால் கேபிள் அவருடைய முடிவை விட்டுக்கொடுக்கவில்லை , இந்நிலையில் ரெசல் தாக்கப்போகும் அந்த மோசமான அமைப்பை சேர்ந்தவர்களுக்கும் கேபிள், வில்சன் , டொமினோ , கொலஸஸின் அணிக்கும் நடந்த மோதலில் ரெசலுடன் பேசும் வில்சன் வன்முறை சரியான முடிவு இல்லை என்பதை புரியவைத்தாலும் ரெசல் மறுக்கிறான் , ஆனால் அவனுக்கு புரியவைக்க சக்திகளை மறையவைக்கும் கருவி அணிந்து எந்த சக்திகளும் சாதாரண மனிதனாக மாறி ரெசலை தாக்கவந்த துப்பாக்கி குண்டை தடுக்க வில்சன் அவருடைய உயிரை தியாகம் செய்கிறார், சம்பவத்தால் ரேசல் மனம் திருந்தி இருந்தாலும் வில்சன் மீது பரிதாபப்பட்டு கேபிள் கொஞ்சம் நேரத்துக்கு காலத்தை கடந்து அந்த பாதிப்பு வில்சனை தாக்காதவாறு சம்பவங்களை மாற்றி வில்சனை காப்பாற்றுகிறார், பின்னர் இந்த சக்திவாய்ந்த மனிதர்கள் எல்லோரும் ஒரு நல்ல தோழமையான அமைப்பாக மாற முடிவு எடுக்கின்றனர்  
வில்சன் கேபிளின் காலத்தை கடக்கும் கருவியுடன் கடந்த கால சம்பவங்களை மாற்றி நேசித்த பெண்ணை காப்பாற்றுகிறார் .
# டெட்பூல் 2

## தயாரிப்பு

டெட் பூலிற்கான தொடர்ச்சியான திரைப்படத்தை உருவாக்கும் திட்டம் பிப்ரவரி 2016 இல் உறுதி செய்யப்பட்டது. ரெனால்ட்ஸ், ரீஸ், வர்னிக் மற்றும் இயக்குநர் டிம் மில்லரின் அசல் படைப்பாக்க குழு இரண்டாவது படத்திற்குத் திரும்புவதற்கு விரைவாக அமைக்கப்பட்டிருந்தாலும், ரேனோல்ட்ஸ் உடன் படைப்பு வேறுபாடுகள் காரணமாக 2016 அக்டோபரில் மில்லர் அந்த திட்டத்தை விட்டு வெளியேறினார், விரைவில் லெயிச்சினால் மாற்றப்பட்டார். கேபிள் இன் பாத்திரத்தை நிரப்ப ஒரு விரிவான நடிப்பு தேடலுக்கு பின்னர் ஜோஸ் ப்ரோலின் தேர்ந்தெடுக்கப்பட்டார் ஜூன் முதல் அக்டோபர் 2017 வரை பிரித்தானிய கொலம்பியாவில் படப்பிடிப்பு நடந்தது. இந்தத் திரைப்படமானது ஸ்டண்ட் வோமன் ஜோயி "எஸ்.ஜே." ஹாரிஸ் என்பவருக்கு அர்ப்பணிக்கப்பட்டது, அவர் இந்த திரைப்படத்தின் படப்பிடிப்பின் போது ஒரு மோட்டார் சைக்கிள் விபத்தில் இறந்தார்.
# சென்னையில் உள்ள தொடருந்து நிலையங்கள்

சென்னை, தமிழ்நாட்டின் தலைநகரம் மற்றும் தெற்கு ரயில்வே மண்டலத்தின் தலைமையகம் ஆகும். நாட்டின் முக்கிய ரயில் போக்குவரத்து மையமாகவும் விளங்குகிறது. இங்கு விரிவான புறநகர் தொடருந்து நிலையங்கள் உள்ளது. 40 க்கும் மேற்பட்ட ரயில் நிலையங்கள் உள்ளது. சென்னை மத்திய தொடர்வண்டி நிலையம் மற்றும் சென்னை எழும்பூர் தொடருந்து நிலையம் மற்றும் தாம்பரம் தொடருந்து நிலையம் ஆகிய மூன்று தொடர்வண்டி முனையங்கள் உள்ளன. இந்தியாவில் ஐந்து பெரிய தொடர்வண்டி நிலையங்களில ஒன்று சென்னை மத்திய தொடர்வண்டி நிலையம்.  
சென்னையில் கட்டப்பட்ட முதல் தொடருந்து நிலையம் 1855 ம் ஆண்டு கட்டப்பட்ட ராயபுரம் நிலையம் ஆகும். மேலும் இந்தியாவில் செயல்பட்டுக்கொண்டிருக்கும் மிகப் பழமையான தொடருந்து நிலையமும் இதுதான். 1907 வரை இந்நிலையமே சென்னையின் முதன்மை நிலையமாக இருந்தது. ராயபுரம் நிலையம் 1856இல் தொடங்கியிருந்தாலும் 1840 ஆம் ஆண்டுகளில் இருந்து ரயில் தடங்கள் இருந்து வந்துள்ளது. ராயபுரம் ரயில் நிலையம் முன்பிருந்த *மெட்ராஸ் ரயில் கம்பெனி*யால் (Madras Rail Company) கட்டப்பட்டது. 1873இல் மெட்ராஸ் மத்திய ரயில் நிலையம் தொடங்கப்பட்டது. இந்நிலையம் ராயபுரம் ரயில் நிலையத்திற்கு மிகுந்த போட்டியாக அமைந்தது. இதன் பின் எழுப்பூர் தொடருந்து நிலையம் தொடங்கப்பட்டது. இந்நிலையம் 1907ஆம் ஆண்டு தொடங்கப்பட்டது. துறைமுகத்திற்கு அதிகமான சரக்குகள் போக்குவரைத்தை சமாளிக்க இந்நிலையம் தொடங்கப்பட்டது.
# சென்னையில் சுற்றுலா

**சென்னையில் சுற்றுலா** (*Tourism in Chennai*) என்பது சென்னையிலுள்ள வரலாற்று அடையாளங்கள் மற்றும் கட்டிடங்கள், நீண்ட மணல் கடற்கரைகள், கலாச்சார மற்றும் கலை மையங்கள், பூங்காக்கள், பல பார்வையாளர்கள் கவரக்கூடிய இடங்கள் ஆகியவற்றைக் குறிப்பதாகும். சென்னை இந்திய மாநிலமான தமிழ்நாட்டின் தலைநகரம் ஆகும். சென்னையில் ஒரு குறிப்பிடத்தக்கச் சுற்றுலா இடம் என்றால் உண்மையில் மாமல்லபுரத்தில் உள்ளது. அதன் பழமையான கோயில்கள் மற்றும் 7 ஆம் நூற்றாண்டு பல்லவ அரசர்களின் பாறைச் சித்திரங்கள் போன்றவை உலக பாரம்பரியக் களமாகும்  
2015இல் பயண வழிகாட்டியான *லோன்லி பிளானட்* சிறந்த 10 நகரங்களின் தரவரிசையில் சென்னை 9 வது இடத்தில் உள்ளது எனத் தெரிவித்தது.
# சென்னையில் சுற்றுலா

## சுற்றுலா வருகை புள்ளிவிவரங்கள்

தொடர்ந்து 2010 முதல் 2012 வரை வெளிநாட்டுச் சுற்றுலா பயணிகளால் இந்தியாவில் பெருமளவு பார்வையிடப்பட்ட நகரமாக சென்னை இருந்தது. இது 2009ஆம் ஆண்டில் 2,059,900 சுற்றுலாப் பயணிகள் பயணித்த கணக்கிலிருந்து 2010ஆம் ஆண்டில் 14 சதவீதமாக அதிகரித்துள்ளது. தில்லி மற்றும் மும்பை ஆகிய இடங்களுக்குப் பிறகு வெளிநாட்டவர்கள் அதிக அளவில் வருகை புரியும் இடமாகச் சென்னை உள்ளது.  
2007ஆம் ஆண்டில் அமெரிக்க ஐக்கிய நாடுகள், இங்கிலாந்து, இலங்கை, மலேசியா மற்றும் சிங்கப்பூர் ஆகிய நாடுகளிலிருந்து சுற்றுலா பயணிகள் அதிக அளவில் சென்னையைப் பார்வையிட்டனர். 2012ஆம் ஆண்டில், 3,535,200 சுற்றுலாப் பயணிகள் சென்னைக்கு பயணித்துள்ளனர். உலகிலேயே 38ஆவது அதிகப் பார்வையிடும் நகரமாக இந்தியாவும், இந்தியாவில் அதிக அளவில் பார்வையிடப்பட்ட நகரமாகச் சென்னையும் உள்ளது.  
2013ஆம் ஆண்டு, தில்லி மற்றும் மும்பை, ஆகிய நகரங்களை விட அதிக அளவில் வெளிநாட்டு பார்வையாளர்கள் சென்னைக்கு வந்தனர். அந்த வருடம் சென்னை 3,581,200 வெளிநாட்டு சுற்றுலாப் பயணிகளை ஈர்த்தது. இது 2012ஐக் காட்டிலும் 1.1 சதவிகிதம் அதிகமாக இருந்தது. தொடர்ந்து, 2014 மற்றும் 2015 ஆகிய ஆண்டுகளில் அதிக அளவில் வெளிநாட்டவர்கள் வருகை புரியும் நகரமாக இருந்த சென்னை, இந்தியாவில் மூன்றாவது இடத்தில் உள்ளது. 2015ஆம் ஆண்டில் உலகில் அதிகம் பயணிகள் வருகை புரியும் நகரத்தில் 43வது நகரமாகவும் சென்னை இருந்தது. இது 2014 ஆம் ஆண்டின் வருகையை விட 10 சதவிகிதம் அதிகமாகும்.
# சென்னையில் சுற்றுலா

## ஈர்ப்புகள்

### கடற்கரைகள்

- **மெரீனா கடற்கரை** என்பது 13 கிலோமீட்டர் நீளமான நகர்ப்புறக் கடற்கரையாகும், இது வங்காள விரிகுடாவின் வடக்கே புனித ஜார்ஜ் கோட்டையிலிருந்து தெற்கில் உள்ள பட்டினப்பாக்கம் வரை நீள்கிறது. இந்தியாவின் நீண்ட கடற்கரை மற்றும் உலகின் மிக நீண்ட கடற்கரைகளில் ஒன்றாகும். மேலும், வார இறுதிகளில் சுமார் 50,000 பார்வையாளர்களை இது ஈர்க்கிறது. மெரீனாவில் உள்ள இடங்கள் சென்னை கலங்கரை விளக்கம், எம். ஜி. ஆர் நினைவிடம், அண்ணா சதுக்கம் மற்றும் ஜெயலலிதா நினைவிடம் போன்றவையாகும். மெரீனாவின் 6 &nbsp;கி.மீ நடைபயிலும் இடத்தில் காமராசர் மகாத்மா காந்தி, அன்னி பெசண்ட், இராபர்ட்டு கால்டுவெல், திருவள்ளுவர் மற்றும் சுப்பிரமணிய பாரதி உள்ளிட்ட பல்வேறு வரலாற்று தலைவர்களின் சிலைகள் அமைந்துள்ளன.  
- மெரினா முடிவடையும் இடத்தில், பெசன்ட் நகர் கடற்கரை என்றும் அழைக்கப்படும் எலியட்ஸ் கடற்கரை தொடங்குகிறது. இக்கடற்கரையானது அமைதியான வளிமண்டலத்திற்குப் புகழ் பெற்றுள்ளது. எலியட் கடற்கரையில் கடலில் மூழ்குவதில் இருந்து மற்றவர்களை காப்பாற்றுவதில் தனது வாழ்வை இழந்த *டச்சு* நாட்டுக்காரர் *கார்ல் சுமித்* நினைவுச்சின்னம் அமைந்துள்ளது.
# டீன் டைட்டன்ஸ் கோ டு தி மூவிஸ்

டீன் டைட்டன்ஸ் கோ டு தி மூவிஸ் 2018 ம் ஆண்டு வெளிவந்த அசைவூட்ட நகைச்சுவை திரைப்படம் ஆகும்,டீன் டைட்டன்ஸ் கோ என்ற அசைவூட்ட நகைச்சுவை தொலைக்காட்சி தொடரை அடிப்படையாக கொண்டு இந்த திரைப்படம் உருவாக்கப்பட்டுள்ளது .ஜூலை 27 2018 அன்று இந்த திரைப்படம் வெளிவந்தது.
# டீன் டைட்டன்ஸ் கோ டு தி மூவிஸ்

## கதை சுருக்கம்

ராபின் மற்றும் அவருடைய சிறப்பு சக்திகள் உள்ள டீன் டைட்டன்ஸ் என்ற கதாநாயர்களின் குழுவினர் நகரத்தில் அவர்களுக்கென ஒரு திரைப்படம் இல்லாமல் இருப்பதாக ஜஸ்டிஸ் லீக் குழுவினரால் சொல்லப்பட்ட பின்னர் அவர்களுக்கென ஒரு திரைப்படம் உருவாக்கபட வேண்டும் என்ற முடிவுக்கு வருகின்றனர். இந்த நிலையில் அவர்களுக்கென ஒரு வலிமையான எதிரியை உருவாக்கினால் ஒரு திரைப்படம் உருவாக்க வாய்ப்பு கிடைக்கும் என குழுவினர்கள் ராபினுக்கு அறிவுறுத்தவும் ஸ்லேட் என்ற வில்லனை தோற்கடிக்க நினைக்கின்றனர், ஆரம்ப முயற்சிகள் தோற்றுப்போனாலும் ஒரு கட்டத்தில் வில்லனை தடுத்து ஸ்லேட்டை பிடிக்கின்றனர், ஸ்லேட் பொதுவாக ஒரு கதாநாயகனாக இருந்தால் அவரை உடனடியாக பிடிக்க கூடாது என்றும் விட்டுவிட்டு அடுத்ததாக அவருடைய திட்டங்களை கண்டறிந்து தடுப்பதுதான் சிறந்தது என்று சொல்ல ராபின் விட்டுவிடுகிறார். அடுத்தநாள் அவருக்கும் அவருடைய குழுவினருக்கும் இந்த வில்லனை தடுத்த முயற்சியால் தயாரிப்பாளர் ஜெட் வில்சனிடம் இருந்து திரைப்பட வாய்ப்பு கிடைக்கிறது, இருந்தாலும் அவர் ராபினை அவருடைய குழுவில் இருந்து விலக சொல்லும்போது ராபின் அவருக்கென ஒரு திரைப்படம் உருவாக வேண்டுமென்று ஆசைப்பட்டு குழுவில் இருந்து வெளியேறுகிறார். ஆனால் ஜெட் வில்சன் வேறு எவருமல்ல ஸ்லேட் என்று ராபினுக்கு புரியும்போது ஸ்லேட் அனைவரது மனதையும் கட்டுப்படுத்தும் ஒரு இயந்திரத்தை செயல்படுத்தி சூப்பர்மேன், பேட்மேன் போன்ற சக்திவாய்ந்த கதாநாயகர்களுடன் ராபினின் குழுவினருடன் மோதுகிறார் இறுதியில் பெருமுயற்சிக்கு பின்னர் ராபின் அவருடைய குழுவினருடன் ஸ்லேட்டை தோற்கடிக்கின்றனர்.
# டீன் டைட்டன்ஸ் கோ டு தி மூவிஸ்

## வசூல்

மில்லியன் டாலர்கள் செலவில் உருவாக்கப்பட்ட இந்த திரைப்படம் உலகம் முழுவதும் மில்லியன் டாலர்கள் வசூல் செய்தது.
# டீன் டைட்டன்ஸ் கோ டு தி மூவிஸ்

## விமர்சனம்

ரோட்டேன் டொமாடோஸ் திரைப்பட மதிப்புரை இணையதளம் இந்த நகைச்சுவை திரைப்படத்துக்கு 91 மதிப்பெண்கள் கொடுத்துள்ளது. 7.1/10 புள்ளிகள் கொடுத்துள்ளது.
# மது அம்பாட்

**மது அம்பாட்,**(*Madhu Ambat*) ஒரு இந்திய ஒளிப்பதிவாளர் ஆவார். இந்தியத் திரைத்துறையில் பல்வேறு வகையான படங்களில் பணிபுரிந்துள்ள மிகவும் அனுபவம் வாய்ந்த ஒளிப்பதிவாளர்களில் ஒருவர். இவர். *அமரம்*, *அஞ்சலி* மற்றும் *மகரமஞ்சு* போன்ற படங்களில் ஒளிப்பதிவாளராக மிகவும் புகழ் பெற்றவர். தற்போது அவர் தமிழ்நாட்டில் சென்னையில் வசிக்கிறார். சிறந்த ஒளிப்பதிவிற்காக மூன்று முறை தேசியத் திரைப்பட விருதை வென்றிருக்கிறார்.
# மது அம்பாட்

## தனிப்பட்ட வாழ்க்கை

1949 மார்ச்சு 6 ம் தேதி எர்ணாகுளத்தில் அம்பாட் சுலோச்சனா மற்றும் பேராசிரியர் கே. பாக்யநாத் ஆகியோருக்கு மகனாகப் பிறந்தார். இவர் அம்பாட் சிவராம மேனனின் பேரன் ஆவார். 1973 ல், பூனா திரைப்பட நிறுவனத்தில் பட்டப்படிப்பை முடித்து அதில் தங்கப்பதக்கத்தை பெற்றுள்ளார்.  
மதுவின் தந்தை, கே. பாக்யநாத் ஆங்கிலப் பேராசிரியரும் ஒரு *மாஜிக்* கலைஞரும். ஒரு தன்னார்வப் புகைப்படக் கலைஞரும் ஆவார். மது இந்திய தொழில்நுட்ப நிறுவனத்திற்கும், அதே நேரத்தில் புனே திரைப்பட நிறுவனத்திற்கும் தேர்ந்தெடுக்கப்பட்டார். உறவினர்களிடமிருந்து எல்லா தடைகளும் இருந்தபோதிலும், மதுவின் பெற்றோர் அவரை திரைப்பட நிறுவனத்தில் சேர அனுமதியளித்தனர், மேலும் அவர் தனது பெற்றோரின் நம்பிக்கையை அந்த நிறுவனத்தில் தங்க பதக்கம் வென்றதன் மூலம் தக்க வைத்துக் கொண்டார். இவை அனைத்தும் மது ஒளிப்பதிவாளராக உதவியது. பிரபல இயக்குனரான ராமு கரியத்தின் ஆவணப்படத்துடன் தனது வாழ்க்கையைத் துவக்கிய மது, 120 க்கும் மேற்பட்ட படங்களுக்கு ஒளிப்பதிவு செய்துள்ளார். புகழ்பெற்ற நடிகையும், நடன கலைஞரானமான விதுபுலா அவரது இளைய சகோதரிஆவார் .
# மது அம்பாட்

## தொழில்

பூனா திரைப்பட நிறுவனத்தில் பட்டம் பெற்ற பிறகு, 1973 ஆம் ஆண்டில் நடிகர் ராமு கரியத்தின் ஆவணப்படம் ஒன்றை படமெடுத்தார். 35 ஆண்டுகளுக்கும் மேலான ஒரு தொழில் வாழ்க்கையில், அவர் பல விருதுகளை வென்ற, பல குறிப்பிடத்தக்கத் திரைப்படங்களுக்கான ஒளிப்பதிவாளர் ஆவார். அம்பாட், "ஃபண்டாஷியா மையம் என்ற திரைக்கான ஆராய்ச்சி மற்றும் மேம்பாட்டு மையம்" என்ற ஒரு இலாப நோக்கற்ற ஆராய்ச்சி நிறுவனத்திற்குத் தலைமை வகித்தார். புதிதாகத் தொடங்கப்பட்ட இந்நிறுவனம் திரைத்துறையில் ஆராய்ச்சிக்கான ஒரு சூழ்நிலையை ஏற்படுத்தித் தருவதோடு, திரைப்படக் கலாசாரத்தைப் பரப்பவும் முயல்கிறது. 2003 ஆம் ஆண்டில், அவர் *1: 1.6 ஓடே டு லாஸ்ட் லவ்*, படத்தில் இயக்குநராக அறிமுகமானார்.
# மது அம்பாட்

## விருதுகள்

; தேசிய திரைப்பட விருதுகள்  
- 1984: சிறந்த ஒளிப்பதிவு - *ஆதி சங்கராச்சாரி* (சமஸ்கிருதம்)
- 2006: சிறந்த ஒளிப்பதிவு - *சிருங்காரம்* (தமிழ்)
- 2010: சிறந்த ஒளிப்பதிவு - *ஆதமிண்டெ மகன் அபு* (மலையாளம்)  
; கேரள மாநில திரைப்பட விருதுகள்  
- 1978: *அஸ்வத்தாமா* , *சூர்யண்டே மரணம்* மற்றும் *யாரோ ஓரல்*
- 1987: *புருஷார்தம்* , *சுவாதி திருநாள்*
- 1990: *அமரம்*
- 2018: *பாணி* , *மற்றும் ஆஸ்கார் கோஸ் டூ*  
; நந்தி விருதுகள்  
- 2002: *ஹிருதயாஞ்சலி*  
; தென்னிந்திய சர்வதேச திரைப்பட விருதுகள்  
- 2012: சிறந்த ஒளிப்பதிவாளர் SIIMA விருது - *மகரமஞ்சு*  
; ஆசியத் திரைப்பட விருதுகள்  
- 2012: சிறந்த ஒளிப்பதிவாளர் - *ஆதமிண்டெ மகன் அபு*
- 2013 - ஆசியாவிஷன் விருதுகள் - சிறந்த ஒளிப்பதிவாளர்
# கௌரி கான்

**கௌரி காளி கான்** (*Gauri Kali Khan*) (பிறப்பு 8 அக்டோபர் 1970), ஒரு திரைப்படத் தயாரிப்பாளர் மற்றும் உட்புற வடிவமைப்பாளர். இவர் முகேஷ் அம்பானி, பாலிவுட் பிரபலங்கள் கரண் ஜோஹர் , ஜாக்குலின் பெர்னாண்டஸ் மற்றும் சிதார்த் மல்ஹோத்ரா போன்றவர்களுக்கு உட்புற வடிவமைப்பு செய்து கொடுத்துள்ளார் . *ரெட் சில்லிஸ் எண்டெர்டெயின்மென்ட்* என்னும் திரைப்படத் தயாரிப்பு நிறுவனர் மற்றும் அதன் துணை நிறுவனங்களின் இணை-நிறுவனர் மற்றும் இணைத் தலைவராக செயல்படுகிறார். 2018 ஆம் ஆண்டில், ஃபார்ச்சூன் இதழின் "உலகின் 50 சக்தி வாய்ந்த பெண்கள்" என்ற பட்டியலில் கௌரியின் பெயர் இடம் பெற்றது.
# கௌரி கான்

## ஆரம்ப வாழ்க்கை

கௌரி தில்லியில், பஞ்சாபி இந்து மத பிராமணப் பெற்றோர்களான சவிதா மற்றும் கர்னல் ரமேஷ் சந்திர சிப்பர் அகியோருக்கு மகளாகப் பிறந்தார். லொரேட்டோ கான்வெண்ட் பள்ளியில் தனது பள்ளிக்கல்வியை நிறைவு செய்தார். தில்லி மாடர்ன் ஸ்கூலில் இருந்து பன்னிரண்டாவது நிறைவு பெற்றார்; லேடி ஸ்ரீ ராம் மகளீர் கல்லூரியில் இளங்கலை பட்டம் பெற்றார் . அவர் நேஷனல் இன்ஸ்டிடியூட் ஆப் ஃபேஷன் டெக்னாலஜியில் 6 மாத கால ஆடை வடிவமைப்பு படிப்பை முடித்து
உடன் 2012 இல் ]]